*Приложение № 1*

 **Основно училище „Димитър Димов” – Пловдив**

**ул. „Ген. Кутузов” №2 тел. 95-33-87**

**e-mail** [**ddimov\_pv@abv.bg**](mailto:ddimov_pv@abv.bg)

ЕДИННИ УЧИЛИЩНИ ПРАВИЛА

за прилагане на Механизма за противодействие на училищния тормоз

Единните училищни правила са създадени във връзка с прилагане на Механизма за противодействие на училищния тормоз в ОУ „ДИМИТЪР ДИМОВ''. Те са неизменна част от превантивните дейности, които се предприемат на ниво училище. Тяхната цел е прилагане на цялостен училищен подход за недопускане на тормоз и прояви на насилие сред учениците и бързо и ефективно справяне с проявленията на такива.

Правилата са разработени на базата на:

направената оценка и анализирането на проблема, свързан с наличие и прояви на тормоз сред учениците;

* набраните предложения от страна на ръководството на училището, класовете, учителите, непедагогическия персонал;
* сътрудничеството с експерти по проблема, родители и институции/ организации, свързани с проблемите на безопасността на децата и тяхното физическо и психическо благополучие.

Правилата съблюдават следните принципи:

• Нетолериране и нетърпимост на тормоза и насилие в ОУ „Димитър Димов". Ангажираност от страна на всички възрастни в училище.

• Стремеж към формиране на училищна общност, култура на социално компетентно поведение от всички участници в училищния живот.

Строги граници за неприемливо поведение, водещо към тормоз и насилие и прилагане на съответни мерки при преминаването на тези граници.

Правилата гласят следното:

1. В ОУ „Димитър Димов" всички участници в училищния живот се уважават взаимно (ученици, учители, ръководство, родители, непедагогически персонал).
2. Всички поддържат позитивен психологически климат и конструктивни отношения в дух на взаимно разбиране, сътрудничество и толерантност.
3. Всички изпълняват съвестно и отговорно своите конкретни ангажименти по превенцията и справянето с училищния тормоз. Те са следните:

Задължения на учениците:

* Учениците спазват Правилника за вътрешния ред в училището.
* Учениците активно участват в изграждането на общоучилищна култура на вежливи и толерантни взаимоотношения и допринасят с поведението си за изграждането на училищната общност.

• Учениците не толерират насилието и тормоза и незабавно информират за наличие на подобни прояви.

С оглед обхващане на местата, където според оценката се осъществява тормоз, могат да участват по график след заявено желание в дежурствата в междучасията.

Училищен координационен съвет:

Планира, проследява и координира дейностите за справяне с тормоза в училище. Обобщава предложенията на класовете и изготвя училищните ценности, правила и последици.

Обсъжда и приема процедурите за докладване, регистриране и проследяване на случаите на тормоз.

• Прави мотивирани предложения до директора с цел подобряване на работата. Подпомага класните ръководители с материали или консултации със

специалисти, съдейства за организиране на периодични обучения на учителите по темата за насилието.

• Всяка година извършва оценка на ситуацията в училище чрез различни анкети и методики и я представя пред Педагогически съвет.

Съхранява протоколите за докладване на случаи на насилие в кабинета на пом. директора в качеството му на председател на КС

Класни ръководители:

В началото на учебната година провеждат занятия в часа на класа, посветени на тормоза и насилието. С помощта на учениците приемат ценности, правила и последици при прояви на насилие. Постерите с приетите ценности, правила и последици се поставят на видно място в класната стая.

Запознават учениците с процедурата за съобщаване на случаи на тормоз.

* Реагират при всеки опит за насилие над ученик в клас. съгласно утвърдените процедури и приетите правила и последици.
* За всеки инцидент или проява на насилие попълват протокол, който предават на педагогическия съветник.
* Участват в работата на екипа, сформиран по конкретен случай на ученик от класа им.
* Провеждат периодично превантивни занятия по проблемите на тормоза, като могат да привличат различни специалисти, напр. от Центъра за превенция на насилието, МКБППМН и др. Информират учениците за Националната телефонна линия за деца 116 111.
* Информират родителите за дейностите по механизма, както и за приетите правила и процедури. Съдействат за включването им в дейностите на ниво училище.

Учители, които не са класни ръководители:

• Включват темата за насилието в учебни единици, при които това е възможно. Поощряват и развиват съвместното учене, както и поведение на сътрудничество

и взаимопомощ.

* Познават и използват установената система за информиране и съобщаване за случаи на тормоз над ученици.
* Познават правилата и последствията на класа, прилагат ги и изискват от учениците да ги прилагат.

Дежурни учители:

• Спазват стриктно утвърдения от директора график за дежурство.

Реагират според утвърдените процедури в ситуации на насилие по време на дежурството им.

Оказват съдействие на охраната при установени от тях нарушения на ученици и докладват на училищното ръководство, като попълват протокол, отразяващ инцидента.

3.3.5. Помощен персонал:

* Полагат грижи за предотвратяване на насилнически действия в училищните помещения, за които отговарят.
* Познават основните принципи на действие и ги прилагат - правила, последствия и протокол за реагиране на насилие.
* Не допускат прояви на насилие и съобщават за тях на класен ръководител, помощник-директор. директор.

Ръководство:

• Ръководството на училището създава необходимите условия за изграждане на позитивен психосоциален климат и конструктивни взаимоотношения в дух на толерантност, сътрудничество и партньорство.

Контролира дейностите по превенция на насилието и тормоза и интервенция в случаите на тормоз.

• Осъществява взаимодействие с извънучилищни институции и организации, имащи отношение към проблема.

Насърчава и поощрява просоциалното поведение и добрите взаимоотношения чрез подходящи форми - грамоти, организиране на конкурси, инициативи, форуми, кампании и пр.

Родители:

* Провеждат задълбочени разговори по темата за тормоза и насилието със своите деца.
* Следят за признаци на упражнен тормоз и насилие над децата си.
* Незабавно уведомяват училищните власти, ако станат свидетели на прояви на тормоз и насилие.
* Активно се включват в мероприятията, организирани на ниво клас и на ниво училище във връзка с превенцията на тормоза и насилието.
* Участват в тематични родителски срещи, форуми и други училищни и извънучилищни дейности.
* Отправят предложения и при възможност подпомагат ресурсното осигуряване на прилагането на Механизма за противодействие на училищния тормоз.
* С оглед обхващане на местата, където според оценката се осъществява тормоз, могат да се включват по график в дежурствата в сградата на училището и училищния двор. в дейностите по посрещане и изпращане на учениците и др.

1. Във връзка с личностното развитие на децата и учениците и тяхната социална и емоционална компетентност в ОУ „Димитър Димов" се прилагат теми за часа на класа, анкети, училищини инициативи и извънкласни форми на работа.
2. В училището се насърчава взаимодействието между учениците от различните класове чрез ученическо самоуправление, чрез различни форми на принципа ..Връстници обучават връстници", чрез извънкласни инициативи, в които малки и големи ученици да се опознават взаимно и да се повишава степента на толерантност и партньорство между тях.
3. Учителите и непедагогическия персонал системно повишават своята квалификация относно превенцията на тормоза и своевременната и адекватна интервенция.
4. Всеки учебен срок се организират училищни срещи с ръководството, учители, ученици, родители и непедагогически персонал и поканени представители на обществеността, медиите, отговорните институции и др., на които се анализират потребностите и интересите на всички страни в името на сигурността и спокойствието на учениците в училище.
5. В училище се създават възможности за изява на социално компетентно поведение, на постижения и добри практики. Координационният съвет с останалите представители на училищната общност се информира и актуализира информацията за ресурсите в общността, за съществуващи услуги и програми за превенция и противодействие на насилието и тормоза в училище.
6. Училището активно взаимодейства със служби, организации и специалисти по проблемите на децата и намира добри партньори и приятели в лицето на МКБППМН. ОЗД и др.
7. За подкрепа и съдействие на семействата и децата във връзка с превенцията на тормоза и насилието и интервенцията при прояви на такъв, училището насочва към подходящи здравни и социални услуги.

Приети на ПС с протокол №8/07.09.2017 г.